On exploring the communicative impact of facilitated modelling during strategic group decision making
Authors: Αφορδακός Ορέστης 
Published: January 2023

Και στον 21ο αιώνα οι στρατηγικές αποφάσεις παραμένουν στην πρώτη γραμμή της οργανωτικής διοικητικής δραστηριότητας. Η συνεχώς αυξανόμενη πολυπλοκότητα και αβεβαιότητα του σύγχρονου κόσμου υπαγορεύει την ανάγκη για αποτελεσματική λήψη στρατηγικών αποφάσεων. Στην προσπάθεια συγκέντρωσης των απαραίτητων δυνατοτήτων, οι στρατηγικές αποφάσεις σε μεγάλους οργανισμούς λαμβάνουν χώρα σε ομαδικά περιβάλλοντα, φέρνοντας έτσι στην πρώτη γραμμή τον ρόλο της ομαδικής λήψης αποφάσεων. Η λήψη ομαδικών αποφάσεων είναι ουσιαστικά μια επικοινωνιακή δραστηριότητα γεμάτη από περίπλοκες διαδικασίες διαπραγμάτευσης. Με τη διαπραγμάτευση έρχεται η σύγκρουση, με τις διαφορές των συμμετεχόντων στην ομάδα σχετικά με τις προοπτικές και τις κοσμοθεωρίες να θεωρούνται η θεμελιώδης αιτία της [σύγκρουσης]. Δεν είναι όλες οι συγκρούσεις καταστροφικές. Οφέλη μπορούν επίσης να αποκομιστούν εάν η σύγκρουση αντιμετωπιστεί αποτελεσματικά. Στο πεδίο των Επιστημών Διοίκησης και των Πληροφοριακών Συστημάτων έχουν αναδυθεί διάφορες τεχνικές και μέθοδοι που σκοπεύουν να μετριάσουν τις καταστροφικές, και να προωθήσουν τις παραγωγικές, πτυχές της σύγκρουσης. Μια τεχνική που ακολουθεί μια ορθολογική προσέγγιση στη λήψη αποφάσεων και ενσωματώνει ισχυρά στοιχεία διευκόλυνσης και ποιοτικής μοντελοποίησης έχει ονομαστεί ως Διευκολυνόμενη Μοντελοποίηση (FM). Η βασική διάκριση μεταξύ FM και άλλων προσεγγίσεων είναι η χρήση ποιοτικών μοντέλων ως μεταβατικών αντικειμένων τα οποία, όπως υποστηρίζεται, ενισχύουν την αποτελεσματικότητα της διαχείρισης των ομαδικών συγκρούσεων. Τις τελευταίες δύο δεκαετίες έχουν γίνει πολλές εκκλήσεις για την αξιολόγηση του αντίκτυπου που μπορεί να έχουν τα μοντέλα FM στη σύγκρουση, οι οποίες έχουν λάβει ελάχιστη έως καθόλου ανταπόκριση. Αυτή η διατριβή είναι μια διερευνητική προσπάθεια να προσφέρει μερικές γνώσεις και να ενημερώσει αυτές τις εκκλήσεις. Η θεωρητική προσέγγιση της Θεωρίας της Προσαρμοστικής Δομοποίησης λειτούργησε ως το υπόβαθρο που καθοδηγούσε αυτήν την εξερεύνηση. Η εξερεύνηση αυτή υιοθέτησε την προσέγγιση πολλαπλής μελέτης περιπτώσεων ως την μεθοδολογική οδό για τη συλλογή δεδομένων. Τα δεδομένα αλληλεπίδρασης που προέρχονται από τρείς περιπτώσεις εφαρμογής, κατά τη διάρκεια των οποίων ελήφθησαν στρατηγικές αποφάσεις, έχουν μικροκωδικοποιηθεί και αναλυθεί χρησιμοποιώντας τόσο στατιστικές όσο και ευέλικτες τεχνικές χαρτογράφησης. Τα αποτελέσματα αποκάλυψαν περίπλοκες σχέσεις μεταξύ του τρόπου με τον οποίο οικειοποιείται το μοντέλο, και των διαδικασιών διαχείρισης συγκρούσεων που προκύπτουν. Συγκεκριμένα, τα ευρήματα δείχνουν ότι όταν τα μοντέλα οικειοποιούνται, τότε θα μειώσουν τις αναποτελεσματικές συμπεριφορές διαχείρισης συγκρούσεων. Η έννοια της Πολυπλοκότητας των Οικειοποιήσεων Μοντέλου (MAC) έχει εισαχθεί ως μετριαστική μεταβλητή μεταξύ της οικειοποίησης του μοντέλου και της αποτελεσματικότητας της διαχείρισης των συγκρούσεων, ενώ τα ευρήματα υποστηρίζουν μια θετική σχέση μεταξύ MAC και της αποτελεσματικής διαχείρισης των συγκρούσεων. Πρόσθετες προκαταρκτικές αναλύσεις υποδεικνύουν την προηγούμενη εμπειρία των συμμετεχόντων στην ομάδα σχετικά με το FM, ως μια άλλη πιθανή επεξηγηματική μεταβλητή που θα μπορούσε να εξερευνήσει η μελλοντική έρευνα.